ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΣΥΜΒΟΥΛΙΟ

Χρηματοδοτικές πληροφορίες σχετικά με τα Ευρωπαϊκά Ταμεία Ανάπτυξης

Πρόλογος

Σύμφωνα με το άρθρο 7 της εσωτερικής συμφωνίας[1] και το άρθρο 57 παράγραφοι 3 και 4 του δημοσιονομικού κανονισμού του 10ου ΕΤΑ[2], η Επιτροπή υποβάλλει στο παρόν έγγραφο τους κατ’ εκτίμηση υπολογισμούς των αναλήψεων υποχρεώσεων και των πληρωμών, καθώς και των συνεισφορών για τα οικονομικά έτη 2011 και 2012, λαμβάνοντας υπόψη τις προβλέψεις της Ευρωπαϊκής Τράπεζας Επενδύσεων (ΕΤΕπ) για την επενδυτική διευκόλυνση.

Το έγγραφο αυτό παρουσιάζει τη δημοσιονομική εκτέλεση των ΕΤΑ (8ου έως 10ου) για το 2010 και τις προβλέψεις εκτέλεσης για την περίοδο από το 2011 έως το 2013.

Όσον αφορά τη χρηματοδότηση των ΕΤΑ, οι συνεισφορές καταβάλλονται απευθείας από τα κράτη μέλη στην Ευρωπαϊκή Τράπεζα Επενδύσεων (ΕΤΕπ) για τα μέσα του 9ου και 10ου ΕΤΑ τα οποία αυτή διαχειρίζεται (επενδυτική διευκόλυνση και επιδοτήσεις επιτοκίου). Για όλα τα άλλα μέσα, συμπεριλαμβανομένων των παλαιών μέσων τα οποία διαχειρίζεται η ΕΤΕ (επιχειρηματικά κεφάλαια και επιδοτήσεις επιτοκίου), οι συνεισφορές καταβάλλονται στην Επιτροπή.

Εισαγωγή

Η Επιτροπή και η ΕΤΕπ έχουν επικαιροποιήσει, για καθεμία από τις χώρες ΑΚΕ[3] και τις ΥΧΕ[4], τις προβλέψεις αναλήψεων υποχρεώσεων και πληρωμών για τα έτη 2011 και 2012. Ιδιαίτερη προσοχή δόθηκε στην εκτίμηση των πληρωμών με στόχο αφενός, να διευκολυνθούν τα κράτη μέλη να προβλέψουν όσο το δυνατόν ακριβέστερα τα ποσά στους εθνικούς προϋπολογισμούς τους και, αφετέρου, να εξασφαλιστεί η επάρκεια χρηματοδοτικών πόρων για το ΕΤΑ, ώστε να αποφευχθούν προβλήματα ρευστότητας.

Σύμφωνα με το άρθρο 7 της εσωτερικής συμφωνίας για το 10ο ΕΤΑ[5] και το άρθρο 57 παράγραφος 5 του δημοσιονομικού κανονισμού[6], οι κατ’ εκτίμηση υπολογισμοί θα επανεξετασθούν στην ανακοίνωση του Οκτωβρίου 2011.

Το ακόλουθο διάγραμμα παρέχει μια γενική εικόνα της εξέλιξης των αναλήψεων υποχρεώσεων και των πληρωμών, καθώς και προβλέψεις για τα έτη 2011-2013 (Επιτροπή και ΕΤΕπ). Δείχνει καθαρά την ανοδική διαρθρωτική τάση των αναλήψεων υποχρεώσεων και των εκταμιεύσεων από το 1997, λόγω της επίσπευσης της εφαρμογής της βοήθειας. Όπως προβλέπεται από το 2008, η απόκλιση μεταξύ των αναλήψεων υποχρεώσεων και των πληρωμών μειώθηκε το 2009 και το 2010, αντικατοπτρίζοντας τάση σύγκλισης μεταξύ των επίπεδων πληρωμών και των επίπεδων αναλήψεως υποχρεώσεων.

Μεικτές αναλήψεις υποχρεώσεων και πληρωμές των ΕΕπ + ΕΤΕπ: τάση 1997-2013[7]

[pic]

1. Κατάσταση εκτελεσης των Ευρωπαϊκών Ταμείων Ανάπτυξης στις 31 Δεκεμβρίου 2010 (αναληψεισ υποχρεωσεων, πληρωμές και δημοσιονομική κατασταση)

Τα παραρτήματα 1, 2 και 3 δείχνουν, αντίστοιχα, τις τρέχουσες αναλήψεις υποχρεώσεων, τις πληρωμές και τη δημοσιονομική κατάσταση που παρατηρήθηκε το 2010 σε σύγκριση με τις προβλέψεις του Οκτωβρίου 2010[8], καθώς και τις προβολές για το 2011 και το 2012.

Στο τέλος του 2010, αναλήφθηκαν υποχρεώσεις ίσες με το 50% του 10ου ΕΤΑ. Η επίτευξη του στόχου που συνίσταται στην ανάληψη υποχρεώσεων για το σύνολο των πόρων του 10ου ΕΤΑ μέχρι το τέλος του 2013 φαίνεται ότι βρίσκεται σε καλό δρόμο.

Οι πληρωμές για το 2010 έχουν φθάσει μέχρι τώρα τα υψηλότερα επίπεδα για το ΕΤΑ και επιβεβαιώνουν τη γενική θετική τάση όσον αφορά τις πληρωμές.

2. Δημοσιονομικές προβλεψεις για τα οικονομικα έτη 2011- 2013 [9]

Ο ακόλουθος πίνακας επικαιροποιημένες περιέχει όλες τις τελευταίες προβλέψεις.

[pic]

3. Προβλέψεις δημοσιονομικής εκτέλεσης για το 2011 και το 2012

Οι νέες προβλέψεις παρουσιάζονται στα παραρτήματα 1 έως 3.

Οι συνεισφορές των κρατών μελών στο ΕΤΑ για το οικονομικό έτος 2011 αποφασίστηκαν από το Συμβούλιο τον Οκτώβριο του 2010[10], σε 3 690 εκατ. ευρώ για την Επιτροπή και σε 210 εκατ. ευρώ για την ΕΤΕπ. Οι νέες προβλέψεις για το 2011 επιβεβαιώνουν μεν ότι οι ταμειακές ανάγκες της ΕΤΕπ ανέρχονται σε 210 εκατ. ευρώ, αλλά δείχνουν ότι οι ταμειακές ανάγκες της Επιτροπής είναι χαμηλότερες από τις εκτιμήσεις του Οκτωβρίου 2010 και ότι ανέρχονται σε 3 100 εκατ. ευρώ.

Το ανώτατο όριο των συνεισφορών των κρατών μελών το 2012 ορίζεται σε 3 800 εκατ. ευρώ για την Επιτροπή και σε 280 εκατ. ευρώ για την ΕΤΕπ[11].

Θα πρέπει να επισημανθεί ότι τα αριθμητικά αυτά στοιχεία αποτελούν προκαταρκτική πρόβλεψη που θα πρέπει να τύχει προσεκτικής ερμηνείας. Η Επιτροπή και η ΕΤΕπ θα πραγματοποιήσουν νέους πιο αξιόπιστους υπολογισμούς, μετά το καλοκαίρι. Οι υπολογισμοί αυτοί θα υποβληθούν με την ανακοίνωση του Οκτωβρίου.

[pic]

[pic]

[pic]

Παράρτημα 4. Συνεισφορές στο ΕΤΑ ανά κράτος μέλος για το 2011 (σε ευρώ)

[pic]

[1] Εσωτερική συμφωνία μεταξύ των αντιπροσώπων των κυβερνήσεων των κρατών μελών, συνελθόντων στο πλαίσιο του Συμβουλίου, σχετικά με τη χρηματοδότηση των ενισχύσεων της Κοινότητας στο πλαίσιο του πολυετούς χρηματοδοτικού πλαισίου για την περίοδο 2008-2013 βάσει της συμφωνίας εταιρικής σχέσης ΑΚΕ-ΕΚ, καθώς και για τη χορήγηση χρηματοδοτικής ενίσχυσης στις Υπερπόντιες Χώρες και Εδάφη για τις οποίες ισχύουν οι διατάξεις του τέταρτου μέρους της συνθήκης ΕΚ (ΕΕ L 247 της 9.9.2006, σ. 32).

[2] Κανονισμός (ΕΚ) αριθ. 215/2008 του Συμβουλίου, της 18ης Φεβρουαρίου 2008, για τον δημοσιονομικό κανονισμό που εφαρμόζεται στο δέκατο Ευρωπαϊκό Ταμείο Ανάπτυξης.

[3] Χώρες της Αφρικής, της Καραϊβικής και του Ειρηνικού.

[4] Υπερπόντιες Χώρες και Εδάφη.

[5] ΕΕ L 247 της 9.9.2006, σ. 32.

[6] Κανονισμός (ΕΚ) αριθ. 215/2008 του Συμβουλίου της 18ης Φεβρουαρίου 2008 για τον δημοσιονομικό κανονισμό που εφαρμόζεται στο δέκατο Ευρωπαϊκό Ταμείο Ανάπτυξης

[7] Προβλεπόμενα ποσά για την περίοδο 2011-2013.

[8] COM(2009) 512 τελικό της 11.10.2010.

[9] Δεδομένου ότι το δημοσιονομικό πλαίσιο για την περίοδο μετά το 2013 δεν έχει εγκριθεί και ότι αναμένεται να έχει σημαντικό αντίκτυπο στα αριθμητικά στοιχεία της εκτέλεσης του προϋπολογισμού, είναι προτιμότερο, τόσο για την Επιτροπή όσο και για την ΕΤΕπ, να μην υποβληθούν προβλέψεις για αναλήψεις υποχρεώσεων, για πληρωμές και για συνεισφορές για τα οικονομικά έτη 2014 και 2015.

[10] Απόφαση του Συμβουλίου της 5ης Νοεμβρίου 2010, έγγραφο 15831/10.

[11] Απόφαση του Συμβουλίου της 29ης Νοεμβρίου 2010 για τον καθορισμό του ανώτατου ορίου του ετήσιου ποσού της συνεισφοράς των κρατών μελών στη χρηματοδότηση του Ευρωπαϊκού Ταμείου Ανάπτυξης για το 2012 – έγγραφο του Συμβουλίου 16971/10.